Оксиарт
Оксиарт, — Сăкăт патшалăхĕн çарпуçĕ.

Тухăçри халăхсем Македони Александрĕ сăкăтсене çĕнтерессине ĕненмеççĕ. Вĕсем епле пулсан та ăна Сăкăт çĕрĕ çине тапăнса кĕме чарасшăн тăрăшнă. Çак тĕллевпех Александр патне амаçынсен пике-патши пыни паллă. Кун çинчен авалхи çыравçăсем Клитарх та, Поликлит та, Онесикрит та, Антиген та, Истр та палăртнă. Плутарх та "Танлаштаруллă çырса кăтартни" çакна асăнать. амаçынсен пике-патши македонецсемпе сăкăтсен вăрçине чарасшăн пулнă. Анчах та Александр Спитаман вилнине пĕлсе килĕшӳ тума ирĕк памасть.

Çак хушăра вара сăкăтсен тепĕр çарпуçĕ палăрать — Оксиарт. Спитаман пуç хунă хыççан сăкăтсен йăхĕсене тăшмана хирĕç çĕклет.
Ку хушăра Александр хăй те сăкăтсене, перссене парăнтарнă пекех, уçă çапăçура çĕнтерейменнине ăнланма тытăнать. Вăл вара сăкăтсен чаплă çыннисене хăй майлă çавăрас тесе тем тĕрлĕ парнесем пама тытăнать.

Оксиарт та вĕçĕ-хĕрисĕр вăрçă тăван халăхне ним усă кӳменнине ăнланать те Александр Македонскипе килĕшӳ тăвать.

Вуламалли

Каçăсем 
Wiki Classical Dictionary: Oxyartes 
Pothos.org, Oxyarthes, the father of Roxane 

Сăкăт патшалăхĕ